Diari Oficial de la Generalitat Valenciana


Sumari del DOGV 8133, del 22-09-2017 (2017/8278)

RESOLUCIÓ de 21 de setembre de 2017, del president de CulturArts Generalitat, per a la concessió de subvencions destinades a l'adquisició i reposició d'instruments musicals per part de les societats musicals de la Comunitat Valenciana, durant l'exercici de 2017.
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8133

Data del DOGV
:   22-09-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/8278


Data del document
:   21-09-2017

Organisme emissor
:   Culturarts Generalitat

Tipus de document
:   Resolució

Anàlisi jurídica

 Descriptors 

:   * Culturarts Generalitat
    * ajuda pública

RESOLUCIÓ de 21 de setembre de 2017, del president de CulturArts Generalitat, per a la concessió de subvencions destinades a l'adquisició i reposició d'instruments musicals per part de les societats musicals de la Comunitat Valenciana, durant l'exercici de 2017. [2017/8278]  
Vistes les actuacions realitzades per a la tramitació i resolució dels expedients incoats com a conseqüència de les sol·licituds presentades en el marc de la Resolució de 9 de març de 2017, del president de CulturArts Generalitat (DOGV 8005, 22.03.2017), de convocatòria de subvencions destinades a l'adquisició i reposició d'instruments musicals durant l'exercici de 2017, i atenent els següents  
  
Antecedents de fet  
  
Primer. Per mitjà de la Resolució de 9 de març de 2017, del president de CulturArts Generalitat (DOGV 8005, 22.03.2017), es van convocar subvencions destinades a l'adquisició i reposició d'instruments musicals durant l'exercici de 2017, tenint en compte les bases reguladores aprovades mitjançant l'Ordre 33/2016, de 18 de juliol, de la Conselleria d'Educació, Investigació, Cultura i Esport (DOCV 7832, 20.07.2016), per a la concessió de subvencions públiques en règim de competència competitiva de les diferents matèries culturals integrades en CulturArts Generalitat.  
  
Segon. De conformitat amb el que estableix l'apartat primer del resolc quart de la convocatòria, el termini de presentació de sol·licituds era de 30 dies naturals, a comptar des de l'endemà de la publicació de la convocatòria, per la qual cosa va finalitzar el 21 d'abril de 2017, i es van presentar 187 sol·licituds per part de les diferents societats interessades.  
  
  
Tercer. Tenint en compte el que disposen l'article 6, epígraf 3.3, de l'Ordre 33/2016, de 18 de juliol, de bases reguladores, i el resolc cinqué de la resolució de convocatòria, la Comissió Tècnica de Valoració, nomenada per Acord de 21 de juny de 2017, del president de CulturArts Generalitat, degudament constituïda i reunida en sessió els dies 6, 7 i 8 de setembre de 2017, ha portat a efecte l'estudi dels expedients de sol·licitud i ha valorat les sol·licituds d'acord amb els criteris objectius d'atorgament establits en l'article 3, epígraf 3.3.3, de l'Ordre 33/2016, desenvolupats en el resolc sisé de la resolució de convocatòria, i ha emés el corresponent informe.  
La proposta motivada de resolució que eleva el director general de CulturArts Generalitat es formula després de la vista dels expedients i de l'informe proposta evacuat per la Comissió Tècnica de Valoració nomenada a aquest efecte, ja que no figuren en el procediment ni s'han tingut en compte altres fets, al·legacions i proves que els adduïts per les entitats interessades, i tenint en compte el que disposa l'article 6, epígrafs 6 i 7, de l'ordre de bases reguladores.  
  
  
Fonaments de dret  
  
I. Per a la concessió i pagament de les subvencions cal ajustar-se al que disposen la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; les disposicions de caràcter bàsic de la Llei 38/2003, de 17 de novembre, general de subvencions i del Reial decret 887/2006, de 20 de juliol, pel qual s'aprova el Reglament de desplegament de la dita llei; així com les bases reguladores aprovades mitjançant l'Ordre 33/2016, de 18 de juliol (DOGV 7832, 21.07.2016), i la Resolució de convocatòria de 3 de març de 2017, del president de CulturArts Generalitat (DOGV 8005, 22.03.2017).  
  
  
II. El Reglament d'organització i funcionament de CulturArts Generalitat, aprovat pel Decret 5/2013, de 4 de gener, i modificat pel Decret 141/2014, de 5 de setembre, del Consell (DOCV 7355, 08.09.2014), atribueix a l'ens, en l'article 2.2.l, entre les seues funcions, la convocatòria i gestió de subvencions, ajudes i incentius de les diferents matèries culturals integrades en CulturArts Generalitat.  
D'acord amb el que disposen la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i el Decret 141/2014, de 5 de setembre, del Consell, pel qual es modifica el Reglament d'organització i funcionament de CulturArts Generalitat, el president de CulturArts és l'òrgan competent per a la resolució de la convocatòria d'ajudes. Així s'estableix en l'article 4.2.j, que atribueix la competència de resoldre la concessió dels incentius, ajudes i subvencions al president de l'entitat, que és el titular de la conselleria que té les competències en matèria de cultura.  
  
Per tot això, en virtut dels antecedents de fet i fonaments de dret que han quedat exposats, vista l'acta i la proposta evacuada per la Comissió Tècnica de Valoració, així com els preceptes legals i reglamentaris esmentats i els restants de pertinent aplicació, en l'exercici de les competències que tinc atribuïdes en l'article 7 de les bases reguladores, i vista la proposta que amb caràcter de definitiva, i de conformitat amb el que disposa l'article 6, epígrafs 6 i 7, de les bases reguladores, eleva el director general de CulturArts Generalitat, resolc:  
  
  
Primer  
Concedir ajuda per a l'adquisició i reposició d'instruments musicals a les sol·licituds presentades per les societats musicals federades que figuren en l'annex I i per a l'adquisició dels instruments indicats en la seua sol·licitud, per l'import, en conjunt, de 214.305 €, que s'especifica.  
  
L'import global màxim d'aquestes ajudes és de 215.000 - que es financen a càrrec de la línia de subvenció S7274000, «Ajudes adquisició i millora instruments musicals», de la secció 9, entitat 00550, del capítol VII del pressupost de CulturArts Generalitat per a 2017.  
  
  
Segon  
Nomenar com a suplents les societats musicals federades que figuren, per ordre de prioritat, en l'annex II, en les quals recaurà l'ajuda en cas de possibles renúncies o minoracions per falta de justificació.  
  
Tercer  
Denegar l'ajuda per a l'adquisició i reposició d'instruments musicals sol·licitada per les societats musicals federades que figuren en l'annex III i pels motius que s'especifiquen.  
  
Motius de denegació:  
A. Haver presentat la sol·licitud fora del termini establit en el resolc quart, epígraf 1, de la resolució de convocatòria, termini que va finalitzar el 21 d'abril de 2017.  
B. No haver acreditat l'entitat sol·licitant, al finalitzar el termini de presentació de sol·licituds, la condició de beneficiària exigida en l'article 2, epígraf 2.4.3, de l'ordre de bases reguladores, requisit a què es refereix el resolc primer, epígraf 3, de la resolució de convocatòria, en concret, formar part com a entitat associada de la Federació de Societats Musicals de la Comunitat Valenciana.  
C. No haver obtingut la puntuació suficient d'acord amb els criteris del resolc sisé de la convocatòria, que desenvolupa els criteris objectius d'atorgament de l'article 3, epígraf 3.3.3, de l'ordre de bases reguladores, i en concurrència amb les altres sol·licituds, per a ser inclosa en la proposta d'ajudes que la Comissió Tècnica Avaluadora eleva a l'òrgan instructor, tenint en compte el crèdit màxim d'ajudes a concedir de 215.000 ?, així com el percentatge màxim del 50 %, abans d'IVA, a adjudicar a les ajudes, segons el que s'estipula en el resolc primer, epígrafs 4 i 5, de la resolució de convocatòria.  
  
Quart  
Les ajudes concedides per mitjà d'aquesta resolució estan acollides al règim de minimis establit en el Reglament UE núm. 1407/2013, de la Comissió, de 18 de desembre de 2013 (DOUE L352, de 24.12.2013), relatiu a l'aplicació dels articles 107 i 108 del Tractat UE a les ajudes de minimis.  
Cinqué  
El pagament d'aquestes subvencions queda condicionat al compliment de les obligacions assenyalades en el resolc huité de la resolució de convocatòria, i a la justificació per part dels beneficiaris d'acord amb el que s'assenyala en el resolc nové de la mateixa resolució, fins a la data de 29 de desembre de 2017. La falta de justificació en el termini indicat determinarà la pèrdua del dret al cobrament de la subvenció.  
  
Sisé  
Donar publicitat a les ajudes concedides en compliment del que s'assenyala en l'article 18.1 de la Llei 38/2003, de 17 de novembre, general de subvencions.  
  
De conformitat amb el que estableixen la normativa aplicable de procediment administratiu comú i els articles 10, 14, 46 de la Llei 29/1998, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
A) El recurs de reposició s'ha d'interposar davant del president de CulturArts Generalitat en el termini d'un mes a comptar l'endemà de publicar-se en el Diari Oficial de la Generalitat Valenciana.  
  
B) El recurs contenciós administratiu s'ha de plantejar davant dels jutjats contenciosos administratius de la ciutat de València en el termini de dos mesos a comptar des de l'endemà de publicar-se en el Diari Oficial de la Generalitat Valenciana.  
  
València, 21 de setembre de 2017. El president de CulturArts Generalitat: Vicent Marzà Ibáñez.